โฆษก ศบค. เปิดเผย การผ่อนคลายระยะ 2 ยังไม่ได้ข้อสรุป ต้องรอที่ประชุม ศบค.พิจารณาอีกครั้ง โดยจะคัดเลือกจากความเสี่ยงการแพร่เชื้อเป็นหลัก
โฆษก ศบค. เปิดเผย การผ่อนคลายระยะ 2 ยังไม่ได้ข้อสรุป ต้องรอที่ประชุม ศบค.พิจารณาอีกครั้ง โดยจะคัดเลือกจากความเสี่ยงการแพร่เชื้อเป็นหลักนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด19) หรือ ศบค. กล่าวว่า สถานการณ์ขณะนี้ยังมีผู้ฝ่าฝืนกฎหมาย และมาตรการเคอร์ฟิว 647 ราย มั่วสุม 147 ราย ซึ่งพบว่า สาเหตุการมั่วสุมชุมนุม คือ ดื่มสุรามากที่สุด รองลงมาคือ ลักลอบเล่นการพนันและอื่นๆ จึงเน้นย้ำให้เฝ้าระวัง เพราะอาจทำให้เกิดการแพร่ระบาดขึ้นมาอีก ส่วนกิจการและกิจกรรมที่ได้รับการผ่อนคลาย พบว่า ส่วนใหญ่ปฏิบัติตามมาตรการ มีไม่ปฏิบัติตามมาตรการเพียงบางส่วน ซึ่งเจ้าหน้าที่ได้ตักเตือนและให้คำแนะนำปรับปรุงด้านความปลอดภัยแล้ว สำหรับการผ่อนคลายระยะที่ 2 จะมีสถานที่ใดบ้างนั้น ขณะนี้ยังไม่ได้ข้อสรุป เพราะต้องรอที่ประชุม ศบค.ชุดใหญ่พิจารณาอีกครั้ง โดยเฉพาะกรณีของห้างสรรพสินค้าและโรงภาพยนตร์ ที่ต้องผ่านกระบวนการศึกษาข้อมูลก่อน ส่วนเกณฑ์คัดเลือกจะจัดเรียงตามความเสี่ยงการติดโรคอย่างไรก็ตาม ขณะนี้ไม่ได้เจาะจงเฝ้าระวังพื้นที่ใดเป็นพิเศษ แต่จังหวัดภูเก็ตยังคงเป็นพื้นที่จับตามอง ขณะเดียวกันเน้นสุ่มตรวจบุคคล โดยเฉพาะกลุ่มเสี่ยงด้วย